మందసౌర్: ఇటీవల పోలీసు కాల్పుల్లో ప్రాణాలు కోల్పోయిన రైతుల కుటుంబాలను మధ్యప్రదేశ్ ముఖ్యమంత్రి శివరాజ్ సింగ్ చౌహాన్ పరామర్శించారు. బుధవారం మందసౌర్లో పర్యటించిన ఆయన... మృతుల కుటుంబాలకు రూ. కోటి చొప్పున పరిహారం అందజేశారు. మొత్తం ఆరు కుటుంబాలకు సీఎం స్వయంగా చెక్కులు అందజేశారు. ఇందుకు గానూ రాష్ట్ర ప్రభుత్వం ముఖ్యమంత్రి సహాయ నిధుల కింద మంగళవారమే రైతు కుటుంబాలకు నిధులు మంజూరు చేసింది. పంటలకు మద్దతు ధరల పెంపు, రైతు రుణాలు మాఫీ తదితర డిమాండ్లపై మందసౌర్ రైతులు చేపట్టిన ఉద్యమం హింసాత్మకంగా మారిన సంగతి తెలిసిందే. ఈ నెల 6న ఆందోళన చేస్తున్న రైతులపై పోలీసులు కాల్పులు జరపడంతో ఆరుగురు ప్రాణాలు కోల్పోయారు. దీంతో మధ్యప్రదేశ్లో తీవ్ర ఉద్రిక్తపరిస్థితులు తలెత్తాయి. రైతులను శాంతింప చేసేందుకు రాష్ట్ర ప్రభుత్వం మృతుల కుటుంబాలకు భారీ పరిహారం ప్రకటించింది. కాల్పులు  జరిపినవారిపై కఠిన చర్యలు తీసుకుంటామని హామీ ఇచ్చింది. మరోవైపు ఇప్పటికీ మధ్యప్రదేశ్లో రైతుల ఆందోళన చల్లారలేదు. గత 24 గంటల్లో ముగ్గురు రైతులు ఆత్మహత్య చేసుకోగా... కేవలం ఈ వారంల్లోపే ఆత్మహత్య చేసుకున్నవారి సంఖ్య ఐదుకు చేరింది.
mandasour: iteevala polisu kaalpullo praanaalu kolpoina raitula kutumbaalanu madhyapradesh mukhyamantri shivaraj sing chauhan paraamarsinchaaru. budhavaaram mandasourlo paryatinchina aayana... mrutula kutumbaalaku roo. koti choppuna pariharam andajesaaru. mottam aaru kutumbaalaku cm swayamgaa chekkulu andajesaaru. induku gaanuu rashtra prabhutvam mukhyamantri sahaya nidhula kinda mangalavarame raitu kutumbaalaku nidhulu manjuru chesindi. pantalaku maddatu dharala pempu, raitu runaalu maffey taditara demandlapy mandasour raitulu chepattina udyamam himsaatmakamgaa maarina sangati telisinde. ee nela 6na aandolana chestunna raitulapai poliisulu kaalpulu jarapadamtho aaruguru praanaalu kolpoyaru. deentho madhyapradeshlo teevra udriktaparisthitulu talettaayi. raitulanu saantimpa chesenduku rashtra prabhutvam mrutula kutumbaalaku bhari pariharam prakatinchindi. kaalpulu  jaripinavaaripai kathina charyalu teesukuntaamani haami ichindi. marovaipu ippatikee madhyapradeshlo raitula aandolana challaraledu. gatha 24 gantallo mugguru raitulu aatmahatya chesukoga... kevalam ee vaaramllope aatmahatya chesukunnavari sankhya aiduku cherindi.